Σεσκ Φάμπρεγας

Ο Φρανσέσκ "Σεσκ" Φάμπρεγας Σολέρ (Francesc Fàbregas Soler, 4 Μαΐου 1987) είναι Ισπανός ποδοσφαιριστής που αγωνίζεται με την ΑΣ Μονακό. Αγωνίζεται στη θέση του κεντρικού μέσου. Είναι επίσης μέλος της εθνικής ομάδας ανδρών της χώρας του, με την οποία κατέκτησε το Ευρωπαϊκό πρωτάθλημα ποδοσφαίρου του 2008.

Βιογραφία

Πρώτα χρόνια 
Γεννήθηκε στο Αρενίς ντε Μαρ (Arenys de Mar) της επαρχίας Βαρκελώνης στις 4 Μαΐου του 1987 και έχει ύψος 1,77 μ. Ήταν υποστηρικτής της Μπαρτσελόνα από την παιδική του ηλικία και πήγε στον πρώτο του αγώνα της ομάδας αυτής με τον παππού του, όταν ήταν 9 μηνών. Από την ομάδα αυτή άρχισε την επαγγελματική του καριέρα. Προηγουμένως έπαιζε ως μεσαίος αμυντικός σε ομάδες νέων.

Στην Άρσεναλ 

Βλέποντας ότι δεν του δίνονταν πολλές ευκαιρίες για μεγάλη καριέρα στην Μπαρτσελόνα πήγε στην Άρσεναλ και υπέγραψε συμβόλαιο με το σύλλογο του Λονδίνου στις 11 Σεπτεμβρίου του 2003. Αρχικά, αντιμετώπισε δυσκολία στο να προσαρμοστεί στη ζωή στη βρετανική πρωτεύουσα, όμως σύντομα έκανε φιλία με τον ισπανικής καταγωγής συμπαίκτη του Φιλίπ Σεντερός (Philippe Senderos), ο οποίος τον βοήθησε να προσαρμοστεί.  Η πρώτη του εμφάνιση με την Άρσεναλ έγινε σχετικά νωρίς, στις 23 Οκτωβρίου του 2003, σε αγώνα για το Λιγκ Καπ με αντίπαλο τη Ρόδεραμ Γιουνάιτεντ. Σε ηλικία 16 ετών και 177 ημερών έγινε ο νεαρότερος παίκτης της Άρσεναλ, που έπαιξε ως βασικός. Στη συνέχεια έγινε και το νεαρότερο πρόσωπο που πέτυχε τέρμα στην ιστορία της Άρσεναλ στη νίκη με  5–1 επί των Γούλβερχαμπτον  Γουόντερερς (Wolverhampton Wanderers ). Οι επιτυχίες του στην ομάδα οδήγησαν στον ορισμό του σε αρχηγό στις 23 Νοεμβρίου του 2008. Ωστόσο, έναν μήνα μετά έμεινε εκτός για 4 μήνες εξαιτίας τραυματισμού στο γόνατο.

Διεθνής καριέρα 

Ο Ισπανός ξεκίνησε τις εμφανίσεις του σε διεθνές επίπεδο με την εθνική ομάδα παίδων της Ισπανίας, στο αντίστοιχο παγκόσμιο πρωτάθλημα, το 2003, στη Φινλανδία. Στο πρωτάθλημα αυτό αγωνίζονταν παίκτες ηλικίας κάτω των 17 ετών και ο Φάμπρεγας είχε πολύ καλές εμφανίσεις και επίσης ψηφίστηκε καλύτερος παίκτης της διοργάνωσης. Οι Ισπανοί κατέλαβαν τη 2η θέση, με πρώτη τη Βραζιλία. Στη συνέχεια  αγωνίστηκε στο ευρωπαϊκό πρωτάθλημα παίδων του 2004, στο οποίο η Ισπανία κατέλαβε ξανά τη 2η θέση. Ο Φάμπρεγας ψηφίστηκε "χρυσός παίκτης" της διοργάνωσης.

Έπειτα από τις πολύ καλές εμφανίσεις του με την Άρσεναλ, στο Τσάμπιονς Λιγκ του 2006, ο προπονητής Λουίς Αραγονές έβαλε τον νεαρό Ισπανό στην εθνική ανδρών, σε ένα φιλικό αγώνα της  Ισπανίας με την Ακτή Ελεφαντοστού. Στο παιχνίδι αυτό ο Φάμπρεγας έγινε ο νεαρότερος παίκτης που φόρεσε τη φανέλα με το εθνόσημο της Ισπανίας τα τελευταία 70 χρόνια. Ο αγώνας εκείνος ήταν νικηφόρος για τους Ισπανούς με 3–2 και ένα από τα τέρματα ήταν του Φάμπρεγας.
Το Μάιο του 2006 επιλέχθηκε να αγωνιστεί στο Παγκόσμιο Κύπελλο του 2006. Στη διοργάνωση συνετέλεσε στη νίκη της χώρας του επί της Τυνησίας με 3-1. Αγωνίστηκε ως αναπληρωματικός και για μία ακόμη φορά πέτυχε ρεκόρ του νεαρότερου παίκτη στην ισπανική ιστορία, αυτή τη φορά σε επίπεδο συμμετοχής σε παγκόσμιο πρωτάθλημα με την εθνική της χώρας του. Αυτό έγινε στη νίκη με 4–0 επί της Ουκρανίας, στις 13 Ιουνίου του 2006, όταν ο Φάμπρεγας ήταν 19 ετών και 41 ημερών. Ήταν υποψήφιος μάλιστα για το βραβείο Ζιλέτ του καλύτερου νεαρού παίκτη της διοργάνωσης, ωστόσο ο Γερμανός Λούκας Ποντόλσκι ήταν ο νικητής του βραβείου.

Στο Ευρωπαϊκό πρωτάθλημα του 2008 ο Φάμπρεγας αγωνίστηκε με το νούμερο 10, ενώ πριν είχε το νούμερο 18. Στη διοργάνωση αυτή  σκόραρε το πρώτο του τέρμα σε διεθνή διοργάνωση στη νίκη 4–1 επί της Ρωσίας. Στον αγώνα με την Ιταλία σκόραρε το νικητήριο πέναλτι για την ομάδα του. Στη διοργάνωση η Ισπανία κέρδισε τον παγκόσμιο τίτλο με νίκη στον τελικό επί της Γερμανίας με 1–0. Ήταν ο πρώτος παγκόσμιος τίτλος για τους Ίβηρες από το 1964. Ο Φάμπρεγας ψηφίστηκε στην Καλύτερη Ομάδα της Διοργάνωσης, που αναδείχθηκε από την τεχνική ομάδα της UEFA και αποτελείται από 23 παίκτες.

Ασίστ/Γκολ 
Κατά την διάρκεια της αξιόλογης καριέρας του ο Φάμπρεγας  σκόραρε 125 γκολ και σέρβιρε 211 ασσίστ σε 721 συμμετοχές με Τσέλσι, Μονακό, Μπαρτσελόνα, Άρσεναλ και την εθνική Ισπανίας.

Αποβολές 
ο Φάμπρεγας συνολικά πήρε κίτρινη κάρτα 127 φορές και μόνο τρεις φορές κόκκινη.

Τίτλοι

Άρσεναλ 
 FA Cup 2005
Κομιούνιτι Σίλντ 2004,2005

Μπαρτσελόνα 
 Ισπανικό Κύπελλο 2011
Παγκόσμιο Κύπελλο Συλλόγων 2012
Πρωτάθλημα Ισπανίας 2012
Σούπερ Κάπ Ισπανίας 2013,2014
ΟΥΕΦΑ Σούπερ Κάπ 2011

Τσέλσι 
 Πρέμιερ Λίγκ 2015,2017
FA Cup 2018
Λίγκ Κάπ 2015
ΟΥΕΦΑ Γιουρόπα Λίγκ 2019

Σε διεθνές επίπεδο 
 Ευρωπαϊκό Πρωτάθλημα Ποδοσφαίρου της UEFA: 2008 και 2012
Παγκόσμιο Κύπελλο Ποδοσφαίρου: 2010

Ατομικά 
 Παγκόσμιο Κύπελλο Παίδων (ηλικίας κάτω των 17 ετών)                                                                                                                                                                                                                                                                                                            
 Χρυσό παπούτσι: 2003
 Χρυσή μπάλα: 2003
 Ευρωπαϊκό πρωτάθλημα παίδων (ηλικίας κάτω των 17 ετών) Χρυσός παίκτης: 2004
 Βραβείο Bravo: 2006
 Ομάδα της Χρονιάς από την UEFA: 2006
 Παίκτης του μήνα στην Πρέμιερ Λιγκ: Ιανουάριος 2007, Σεπτέμβριος 2007
 Νέος Παίκτης της Χρονιάς PFA : 2007–08
 Ομάδα της Χρονιάς PFA : 2007–08
 Euro 2008- Βραβείο UEFA για την καλύτερη ομάδα της διοργάνωσης: 2008

Άλλες δραστηριότητες 
Ο Φάμπρεγας πρωταγωνίστησε σε δικό του τηλεοπτικό πρόγραμμα, μόνο μία φορά, με το όνομα "The Cesc Fàbregas Show: Nike Live",  το οποίο προβλήθηκε στις 19 Μαΐου του 2008. Το εν λόγω πρόγραμμα χρηματοδοτήθηκε από την εταιρεία Nike και προβλήθηκε στο τηλεοπτικό δίκτυο Sky Sports.

Παραπομπές

Εξωτερικοί σύνδεσμοι 

  Επίσημος ιστότοπος
 Προφίλ του παίκτη  στο Arsenal.com
 Στατιστικά του παίκτη
https://www.transfermarkt.com/cesc-fabregas/profil/spieler/8806
https://www.transfermarkt.com/cesc-fabregas/leistungsdatendetails/spieler/8806

Ισπανοί ποδοσφαιριστές
Μέσοι ποδοσφαιριστές
Ποδοσφαιριστές Άρσεναλ
Ποδοσφαιριστές Μπαρτσελόνα
Ποδοσφαιριστές Εθνικής Ισπανίας
Ποδοσφαιριστές Παγκοσμίου Κυπέλλου 2010
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Παγκοσμίου Κυπέλλου 2006
Ποδοσφαιριστές Πρέμιερ Λιγκ
Ποδοσφαιριστές Πριμέρα Ντιβιζιόν
Ποδοσφαιριστές Κυπέλλου Συνομοσπονδιών FIFA 2009
Ποδοσφαιριστές Εθνικής Ισπανίας Κ16
Ποδοσφαιριστές Εθνικής Ισπανίας Κ17
Ποδοσφαιριστές Εθνικής Καταλονίας
Ποδοσφαιριστές Κυπέλλου Συνομοσπονδιών FIFA 2013
Ποδοσφαιριστές Εθνικής Ισπανίας Κ20
Ποδοσφαιριστές Εθνικής Ισπανίας Κ21
Ποδοσφαιριστές Ευρωπαϊκού Πρωταθλήματος 2016
Ισπανοί ποδοσφαιριστές στο εξωτερικό
FIFA Century Club
Παίκτες νικητές Παγκοσμίου Κυπέλλου ποδοσφαίρου FIFA
Παίκτες νικητές Ευρωπαϊκού Πρωταθλήματος Ποδοσφαίρου